Dragi maturanti,

bliži se datum prvog ispita. Poučena prošlogodišnjim pogreškama odlučila sam ovaj mali spisak podijeliti s vama.

Sažete upute:

1. Pratite svoju stranicu na stranici **postani-student** svakodnevno(postoji uvijek vjerojatnost da će se nešto promijeniti u zadnji čas).

Pratite i svoju **razrednu grupu** jer ću vam preko razrednice poslati raspored i vrijeme dolaska na maturu. Računajte da ćete na maturu dolaziti ranije nego inače. Kako su se mjere ublažile, neće biti potrebe za potpisivanjem izjave, ali morat čete si dezifincirati obuću i ruke prije ulaska u zgradu, pa će ulazak ipak biti malo sporiji od uobičajenog.

Ulazak i kretanje po školi su strogo propisani. Molim vas da se pridržavate uputa koje ćete dobiti na ulazu u školu ili prije na razrednoj grupi.

1. Razmak između učenika u učionicama je 2 metra. Maske nisu obavezne, ali ako netko želi ili smatra da bi trebao imati masku zbog svog zdravstvenog stanja, neka ju ponese sa sobom.
2. **Na ispit morate doći zdravi, stoga vam preporučam da od ovoga trenutka izbjegavate bilo kakva javna okupljanja zbog rizika koji bi mogao utjecati na nemogućnost izlaska na državnu maturu.**

Detaljnije o tome možete pročitati na linku: <https://mk0ncvvot6usx5xu4d.kinstacdn.com/wp-content/uploads/2020/05/Drzavna_matura_upute_27_05.pdf>

1. Ne paničarite ako je nešto s vaše stranice na kratko postalo nevidljivo jer je riječ o ažuriranju sustava…probajte nakon nekog vremena opet…ako ni tada ne bude javite mi se. Moju e-mail adresu i telefon imate: jasnaboskovic@msn.com

 **098 641 605**

1. Ne paničarite s izbornim predmetima. Ako ih i ne stignete naučiti, a možete bez njih, izađite na njih (kako ne bi platili kaznu). Ta jedinica neće nigdje na potvrdama biti vidljiva i neće vam utjecati na upis na fakultet.
2. **Nemojte kasniti na ispite.** Ako ispit počinje u 9:00 vi morate biti ispred učionice najkasnije u 8:30, a ako vam ispit počinje u 14:00 vi morate biti ispred učionice najkasnije u 13:30. Računajte na vrijeme čekanja ispred škole...pogotovo na obaveznim predmetima. Raspored će uvijek biti objavljen na oglasnoj ploči točno jedan sat prije početka ispita, ali i u vašoj razrednoj grupi nekoliko dana prije.
3. Na ispit smijete ponijeti bočicu obične vode bez etikete i obavezno morate imati dokument za identifikaciju(osobna, putovnica,..)
4. **Ove godine morate imati svoj pisaći pribor (kemijske crne ili plave boje i flomaster( ako netko ide na Likovnu umjetnost)).** U slučaju da se desi da ipak zaboravite, javit ćete se voditelju učionice u kojoj pišete ispit.
5. Pernice sa svojim pisaćim priborom ostavite kod kuće- ne trebaju vam i nisu dopuštene na ispitima.
6. Mobitele, nakit, smart-satove ćete morati ostaviti prije ulaska u učionicu pa predlažem da za te stvari ponesete svoju torbu koju ćete lako prepoznati i NE ZABORAVITE MOBITELE ISKLJUČITI PRIJE ULASKA U UČIONICU
7. Svaka vrsta opomene, prijevare vrlo strogo se kažnjava – poništenjem svih ispita DM koje ste prijavili ili čak zabranom polaganja DM na jednu do dvije godine – NE RISKIRAJTE jer su se mjere postrožile od prošle godine.
8. Na matematici, kemiji i fizici od geometrijskog pribora smijete imati samo jedan trokut(bez kutomjera) ili ravnalo, a dopuštene kalkulatore provjerite na stranicama NCVVO-a na poveznici

 <https://mk0ncvvot6usx5xu4d.kinstacdn.com/wp-content/uploads/2019/10/KALKULATORI_20-01-2020.pdf>

Na poveznici <https://www.ncvvo.hr/ispitni-katalozi-za-drzavnu-maturu-2019-2020/> možete provjeriti promjene koje su nastupile ove godine(Hrvatski jezik, Matematika, Talijanski jezik, Grčki i Latinski jezik).

1. U slučaju ne izlaska na ispit OBAVEZNO se javiti koordinatorici na gore naveden broj telefona.
2. Ako koristite tablete ili hranu (šećeraši) koju morate konzumirati za vrijeme trajanja ispita OBAVEZNO se nekoliko dana prije javiti koordinatorici.
3. **VAŽNO! Ocjene 4. razreda morate potvrditi na stranici Postani student do 5.6.2020. u 23:59.**
4. Prvi rezultati su 13.7.2020.(12:00 sati). Prigovori na ocjenu su od 13.7. do 15.7.2020.(12:00 sati). Konačni rezultati su 20.7.2020. Podjela svjedodžbi je 22.7.2020. (svjedodžbu može preuzeti i roditelj).
5. Ako netko prijavljuje ispite za jesenjski rok to treba napraviti od 20.7. do 30.7.2020. u sustavu.
6. Za sve ostale nejasnoće slobodno mi se obratite na e-mail ili telefon.

I za kraj, želim vam uspješnu Državnu maturu sa što manje stresa i sa što više dobrih ocjena. Svima koji upisuju fakultet želim puno uspjeha i sreće da upišu baš ono što žele.

Zapamtite da sada birate ono što bi trebalo označiti vaš život...sretan čovjek je onaj koji radi ono što voli!

Vaša koordinatorica,

Jasna Bošković, prof.